open-index/open-wikipedia-markdown huggingface dataset:
Observatorio Nacional de Kitt Peak

O&nbsp;**Observatorio Nacional de Kitt Peak** ( en inglés&nbsp;**Kitt Peak National Observatory,**&nbsp;en siglas&nbsp;**KPNO**) é un obsertatorio astronómico estadounidense que se encontra a 2 096 m en&nbsp;Kitt Peak, nos montes Quinlan, no deserto&nbsp;de Sonora, a 88 quilómetros de Tucson (Arizona).

## Ligazóns externas 
* Páxina oficial
AER

**AER** pódese referir a:

***Asociación de Empresarios de Redondela**;
***Agrupación de Electores de Redondela**, partido político de ámbito local de Redondela;
***Lingua aer**, lingua indo-irania falada en Paquistán e a India;
****American Economic Review***, unha revista de economía;
***Aeroparque Jorge Newbery** (Arxentina), polo seu código FAA;
***Aer**, un grupo de hip hop.
Agrupación de Electores de Redondela

A **Agrupación de Electores de Redondela (AER)**, é unha agrupación política de ámbito municipal do concello pontevedrés de Redondela. Fundouse no ano 2011, presentándose ese mesmo ano ás eleccións municipais e acadando un concelleiro.
No ano 2015 presentouse de novo ás eleccións municipais conseguindo 4 concelleiros.

## Traxectoria 
AER naceu en 2011 como alternativa localista aos partidos existentes, tal e como definiron nun dos seus comunicados fundacionais.

Nas eleccións municipais de 2011, presentáronse á alcaldía con Jorge Varela Couñago ("Chopi") como cabeza de lista. Neses comicios obtiveron 832 votos (un 5,25% do total), conseguindo un concelleiro. Malia acadar só un edil, o resultado desas eleccións permitiu truncar a maioría absoluta do Partido Popular, convertendo a AER na chave de goberno. AER abstívose na investidura cumprindo a súa promesa de non pactar con ningún partido político; co que gobernou o Partido Popular, que acadou máis votos que PSOE e BNG xuntos e obtivo os mesmos edís que a suma de PSOE e BNG.

Nas eleccións municipais de 2015 volvéronse presentar á alcaldía con Ricardo Figueroa Rodríguez como cabeza de lista. Lograron acadar 4 concelleiros tras sumar 2847 votos (17,8% do total).

## Véxase tamén 
### Outros artigos 
* Eleccións municipais en Redondela
### Ligazóns externas 
* "AER dirixe o seu propio camiño", artigo en *La Voz de Galicia*, 30/1/2015 .
Son Redondela

**Son Redondela** é unha coalición política galega de ámbito localista, cuxo ámbito de acción é o concello pontevedrés de Redondela. A coalición, nada en 2015 co obxectivo de se presentar á alcaldía do concello, está formada por candidatos de Anova, Esquerda Unida e Podemos, así coma outros candidatos independentes.

## Resultados electorais

## Referencias
## Notas
## Véxase tamén
### Outros artigos
*Eleccións municipais en Redondela
Gianni Amelio

**Gianni Amelio**, nado en San Pietro di Magisano (Calabria) o 20 de xaneiro de 1945 é un director de cinema italiano.

## Traxectoria 
Amelio naceu en Calabria e o seu pai marchou a Arxentina pouco despois do seu nacemento. Pasou a súa infancia e mocidade coa súa nai e a súa avoa. A ausencia da figura paternal é unha constante na obra de Amelio.

Estudou filosofía en Messina, onde se interesou polo cinema, escribindo críticas para a revista local. En 1965 mudouse a Roma, traballando como operador e axudante de director para Liliana Cavani e Vittorio De Seta. Tamén dirixiu documentais e anuncios para a televisión.

Debutou no cinema en 1982 con *Colpire al cuore*, sobre o terrorismo en Italia. *Porte aperte* (1989), con Gian Maria Volonté, confirmou o status de Amelio como un dos mellores directores do cinema italiano.

Triunfou novamente cos seus filmes *Il ladro di bambini* (1992), *Lamerica* (1994) e *Le chiavi di casa* (2004).

## Filmografía 
* *La città del sole* (1973, TV)
* *Effetti speciali* (1974, TV)
* *Bertolucci secondo il cinema* (1976, TV)
* *La morte al lavoro* (1978, TV)
* *Il piccolo Archimede* (1979, TV) 
* *I velieri* (1980, TV)
* *Colpire al cuore* (1982) 
* *I ragazzi di via Panisperna* (1987) 
* *Porte aperte* (1989) 
* *Il ladro di bambini* (1992) 
* *Lamerica* (1994) 
* *Così ridevano* (1998) 
* *Le chiavi di casa* (2004) 
* ''La stella che non c'è* (2006)
* *Il primo uomo* (2011)
* *L'intrepido* (2013)
* *Felice chi è diverso* (2014)

## Véxase tamén 
### Bibliografía 
* Artigo sobre Lamerica
* *Raccontare i sentimenti. Il Cinema di Gianni Amelio'', de Sebastiano Gesù, Giuseppe Maimone Editore, Catania 2008 ISBN 978-88-7751-274-1
### Ligazóns externas 
* 
* GreenCine entrevista a Gianni Amelio, por David D'Arcy
Proaza

**Proaza** é un concello do Principado de Asturias. Limita ao norte cos concellos de Santo Adriano e Grau, ao sur cos de Teberga e Quirós, ao leste co de Quirós; e ao oeste con Teberga, Yernes y Tameza e Grau.

## Parroquias
*Banduxu
*Caranga
*Llinares
*Proacina
*Proaza
*Samartín
*Sograndiu 
*Trespena

## Economía

## Véxase tamén 
### Ligazóns externas
*  Federación Asturiana de Concellos
Robert Lefkowitz

**Robert Joseph Leftkowitz**, nado en Nova York o 15 de abril de 1943, é un bioquímico estadounidense e profesor da Universidade de Duke coñecido polos seus estudos sobre os receptoras acoplados a proteínas G, polos que foi galardoado co Premio Nobel de Química no ano 2012, xunto a Brian Kobilka.

## Traxectoria 
Joseph Leftowitz é fillo de Max, un contable que traballaba en Manhattan e de Rose, unha profesora de primaria. Naceu e creceu nun complexo de apartamentos no Bronx. Graduouse en 1959 no Bronx High School of Science, á idade de 16 anos. Posteriormente, asistiu á Universidade de Columbia, onde estudou Química Orgánica avanzada e Físico-química, graduándose en 1962.

## Carreira 
Leftkowitz realizou os seus primeiros descubrimentos coa adrenalina. Marcou as moléculas con isótopos radioactivos para poder observar cara a onde se dirixía a hormona nas células. Conseguiu así identificar uns receptores de adrenalina, chamados beta-adrenérxicos, estudando o seu funcionamento. Na década seguinte, uniuse ao seu equipo de investigación Brian Kobilka. Xuntos, comezaron a buscar os xenes que codificaban os receptores beta-adrenérxicos, que resultou ser moi similar a un receptor que capta luz no ollo. A partir de entón, atoparon unha serie de receptores semellantes: os receptores acoplados a proteínas G, polos cales ambos investigadores foron premiados co Premio Nobel no 2012.

## Notas 
## Véxase tamén 
### Ligazóns externas 
* Ficha de Robert Leftkowitz na web oficial dos Premios Nobel
Francisco Castro

**Francisco Castro** pode referirse a:

***Francisco Castro Canseco** (Valderas, León, 1655 - 1724), escultor destacado pola súa produción en Galicia.
***Francisco Castro Represas** (Vigo, 1905 - 1997), arquitecto galego.
***Francisco Castro Veloso** (Vigo, 1966), escritor e editor galego. Foi director da Editorial Galaxia.
***Francisco Castro Gamboa** (Talagante, Chile, 1990), futbolista chileno.
Alan Silvestri

**Alan Anthony Silvestri**, nado en Nova York o 26 de marzo de 1950, é un compositor e director musical estadounidense que fai composicións para o cine e a televisión. É un colaborador frecuente do director de cine Robert Zemeckis, incluíndo éxitos como a triloxía *Back to the Future* e *Forrest Gump*, ou *Captain America: The First Avenger* e *The Avengers*.

## Discografía 
### Cine 
#### 1970 
#### 1980 
#### 1990 
#### 2000 
#### 2010 
### Televisión
## Notas 
## Véxase tamén 
### Ligazóns externas 
* Páxina oficial 
* 
* Ficha en AllMusic
Bartolomeo Cristofori

**Bartolomeo Cristofori di Francesco**, nado o 4 de maio de 1655 en Padua e finado 27 de xaneiro de 1731, foi un construtor de instrumentos musicais italiano, principalmente recoñecido por inventar o piano.

## Notas 
## Véxase tamén 
### Ligazóns externas 
* Páxina do Metropolitan Museum con información do piano de 1720 de Cristofori.
Juan Ramón Díaz

**Juan Ramón Díaz García**, nado en Pamplona o 2 de agosto de 1941 e finado na Coruña o 3 de maio de 2015, foi un xornalista galego.

## Traxectoria 
Fillo de Xosé Díaz Jácome. Licenciado en Ciencias da Información pola Universidade Complutense. Traballou en *Faro de Vigo* e *La Voz de Galicia*, do que foi director (1977-1997). Foi vicepresidente do grupo La Capital, editor de *El Ideal Gallego*.

Durante a súa mocidade cultivou a poesía e foi distinguido en certames como os *Xogos Florais da Xuventude* de Vigo, *Concurso de Poesía do Fogar Xuvenil* de Vigo, *Certame Poético Primavera* de Pontevedra ou os *Xogos Florais* de Vilagarcía.

## Recoñecementos 
Recibiu as insignias de ouro das universidades de Santiago e A Coruña e a medalla Castelao.

## Notas
Floyd Mayweather Jr.

**Floyd Joy Mayweather Jr**, nado en Grand Rapids (Míchigan) o 24 de febreiro de 1977, é un boxeador estadounidense. É fillo do boxeador Floyd Mayweather Sr. e sobriño do boxeador campión do mundo Roger Mayweather.

## Carreira afeccionado 
Durante a súa carreira como boxeador non profesional, conseguiu un récord de 84 vitorias e 6 derrotas. Gañou o Campionato Afeccionado no 1995 e conseguiu as Luvas de Ouro nos anos 1993, 1994 e 1996. Ademais, gañou a Medalla de Bronce nos Xogos Olímpicos de Atlanta en 1996

## Carreira profesional 
Mayweather Jr. debutou no boxeo profesional o 11 de outubro de 1996, vencendo a Roberto Apodaca por knockout en dous asaltos. Comezou a competir na categoría de peso superpluma, pasando cos anos ás categorías de peso wélter e superwélter.
### Título Mundial Superpluma CMB 
O 3 de outubro de 1998, Mayweather conseguiu o seu primeiro título profesional, o Título Mundial Superpluma do CMB (Consello Mundial de Boxeo), derrotando ao boxeador Genaro Hernández en 8 asaltos.

## Récord profesional 
## Notas 
## Véxase tamén 
### Ligazóns externas 
* Páxina oficial de Floyd Mayweather Jr.
Dinkha IV Khanania

**Dinkha IV** (en ), nado como **Dinkha Khanania** en Darbandoka (Reino de Iraq) o 15 de setembro de 1935 e finado en Rochester (Estados Unidos) o 26 de marzo de 2015, foi o Catholicos-Patriarca de Seleucia-Ctesifonte da Igrexa Asiria do Oriente dende o 17 de outubro de 1976 até o seu pasamento.

## Notas 
## Véxase tamén 
### Bibliografía 
*
Auga fósil

[miniatura|300px|O maior proxecto de irrigación do mundo é o realizado en [Libia mediante a extracción de auga fósil do acuífero do arenito nubio baixo o Sáhara. Na imaxe camións transportando tubos para a construción do Gran río artificial de Libia no deserto do Sáhara.]]

A **auga fósil** ou **paleoauga** é auga subterránea que permaneceu selada nun acuífero, chamado acuífero fósil, durante miles ou mesmo millóns de anos, debido a cambios na xeoloxía do terreo. Entre os máis importantes acuíferos fósiles está o sistema de acuíferos do arenito nubio, que se encontra baixo o deserto do Sáhara. Outros acuíferos fósiles famosos son os do deserto do Kalahari no sur de África, e o acuífero Ogallala nas grandes planicies norteamericanas. Outras grandes reservas de auga antiga poden atoparse nalgúns lagos subglaciares como o lago Vostok da Antártida.

Unha análise isotópica desta auga pode servir para estimar a súa antigüidade.

## Efectos da depleción dos acuíferos fósiles 
A auga fósil é, por definición, un recurso non renovable. Mentres que a maioría dos acuíferos volven a encherse regularmente de auga debido á infiltración de auga de precipitación no subsolo, os acuíferos fósiles non se recargan ou recárganse minimamente. A medida que se extrae auga, o nivel freático baixa progresivamente, ata que se esgota. Non obstante, algúns destes acuíferos son enormes e durarían moito tempo se non se extraen cantidades excesivas. No caso dos acuíferos fósiles de desertos, como os do Sáhara, a súa auga procede fundamentalmente de auga que se infiltrou hai miles de anos cando o clima na zona era moito máis húmido.

Considérase que a extracción de auga fósil incrementa a cantidade total de auga circulante na  hidrosfera, e pode ser responsable de ata un cuarto do aumento do nivel do mar producido dende inicios do século XX.

## Auga fósil moi antiga 
En 2013 descubriuse nas profundidades dunha mina canadense, próxima á localidade de Timmins, a unha profundidade de 2400 metros, unha bolsa de auga fósil de orixe precámbrica, é dicir, que ten entre 1500 e 2640 millóns de anos. A idade da bolsa determinouse mediante a análise da composición isotópica do gas disolto que contén por un grupo de xeólogos das universidades de Manchester, Lancaster, Toronto e McMaster en Hamilton. A composición e as dimensións do acuífero fan pensar que podería conter formas de vida microbiana illadas durante ese período de tempo. A auga permaneceu atrapada en fracturas de rochas do período Precámbrico que forman parte do chamado Escudo canadense.

## Notas 
## Véxase tamén 
### Outros artigos 
* Acuífero
* Hidroxeoloxía

### Ligazóns externas 
*
Alóctono

[miniatura|dereita|A [cortadeira, exemplo de flora alóctona en Galicia.]]

**Alóctono** (en grego: *allos*, "outro", *chthon*, "terra"), fai referencia a calquera ente (biolóxico ou non) que non é indíxena do lugar onde se atopa.

## Bioloxía e ecoloxía 
En ecoloxía e en bioloxía, fai referencia a aqueles nutrientes ou materiais que se incorporaron a un ecosistema desde o exterior do mesmo, ou ben aquelas especies que foron introducidas de forma artifical no ecosistema. Son de especial interese as especies invasoras polos problemas que representan, orixinando en moitos casos fortes perdas económicas. Estas perdas orixínanse na perda de servizos ambientais pola diminución ou extinción de especies autóctonas e polas pragas no campo da agronomía como no caso do coello. Porén, estas perdas non están restrinxidas a estes campos, posto que as especies alóctonas tamén son capaces de causar graves problemas en ámbitos como o da enxeñería, coma no caso do mexillón cebra.

## Paleontoloxía 
En tafonomía, dise que un resto ou un fósil é alóctono cando foi trasportado fóra do lugar ou área onde foi producido. Os mecanismos poden ser por resedimentación na fase biostratinómica ou reelaboración na fosildiaxenética.

## Xeoloxía 
En xeoloxía, aplícase ós materiais que se orixinaron noutros lugares diferentes. En sedimentoloxía refírese a que os compoñentes dunha rocha ou formación sedimentaria foron arrincados da formación orixinal para resedimentarse noutra rexión: os flyschs son depósitos alóctonos. Ese desprazamento pode deberse a arrastres producidos polos glaciares ou ríos, grandes correntes submarinas, por rodamento por gravidade nas ladeiras entre outros procesos. Na xeodinámica refírese a fragmentos de codia terrestre que foron transportados por procesos tectónicos tales como mantos de corremento, cabalgamentos ou grandes desprazamentos de rumbo. Os Alpes e o Himalaia presentan numerosos bloques alóctonos e ó redor do océano Pacífico recoñecéronse varias zonas alóctonas.

## Linguas e poboacións 
O termo alóctono referido unicamente a linguas faladas nun territorio ou etnias presentes nun territorio, refírese ó feito que ditas linguas ou etnias desenvolvéronse historicamente fóra de dito territorio e só en tempos recentes ou historicamente documentados asentáronse ou desprazáronse a un territorio diferente do territorio onde se desenvolveu historicamente a lingua ou etnia. Neste sentido oponse a autóctono ou indíxena.

## Notas 
## Véxase tamén 
### Outros artigos 
*Autóctono
Ferroaliaxe

[miniatura|200px|Ferromanganeso carburado (C 

### Por procedemento 
[miniatura|centro|upright=1.8|lang=gl|Evolución da produción mundial de ferroaliaxes, por procedemento.[Rosa (cor)|En rosa: ferroaliaxes producidas en forno eléctrico.En azul: ferroaliaxes produicidas en Alto forno.]]

## Notas 
## Véxase tamén 
### Outros artigos 
* Aliaxe
Cuarcita armoricana

[miniatura|300px|Cuarcita armoricana da *Peña Furada*, en [Gallegos del Campo (Zamora).]]
A **cuarcita armoricana** (denominada tamén como **cuarcita ordovícica**) é unha formación xeolóxica composta por cuarcitas e cuarzoarenitas con cemento silícico, que se formou no ordovícico inferior.

É unha formación rochosa moi típica dos macizos, como no macizo Ibérico (nas zonas Asturoccidental-Leonesa, Cantábrica, Centroibérica e Ossa-Morena) e no macizo Armoricano, que é o que lle dá o nome, xa que este procede das descricións realizadas neste macizo situado na antiga Armórica, rexión xeolóxica da Bretaña.

## Aparicións na Península Ibérica 
Existen exemplos na Península Ibérica, como no Parque Nacional de Monfragüe ou na Serra Morena, así como no cabo de Peñas, os montes de Toledo e na serra da Culebra (provincia de Zamora). En Galicia atópase, por exemplo, na serra do Courel.

## Notas 
## Véxase tamén 
### Outros artigos 
* Cuarcita
* Macizo Armoricano
Ocapi

O **ocapi** (*Okapia johnstoni*), é un mamífero xiráfido artiodáctilo nativo do nordeste da República Democrática do Congo, en África Central. Aínda que as raias listadas do ocapi lembren ás dunha cebra, está máis estreitamente relacionada coa xirafa. O ocapi e a xirafa son os únicos membros vivos da familia giraffidae. O ocapi ten unha altura de 1,5 m até a cruz e unha lonxitude media do corpo duns 2,5 m. O seu peso rolda entre os 200 e os 350&nbsp;kg. Ten un longo pescozo e unhas orellas grandes e flexibles. A súa pelaxe varía dende a cor chocolate até o marrón avermellado, que contrasta moito coas raias e aneis horizontais cruzan as súas pernas e os seus nocellos totalmente brancos. Os ocapis machos teñen cornos curtos, cubertos de pelo chamado ossicones, con menos de 15&nbsp;cm de lonxitude. As femias posúen espirais nos cabelos, e carecen de ossicones.

Os ocapis son principalmente diúrnos, pero poden estar activos durante unhas horas na escuridade. Son esencialmente solitarios, xuntándose só para a reprodución. Son herbívoros, alimentándose de follas de árbores e flores, froitas e fungos. Os celos en machos e femias non dependen da tempada. En catividade, o seu ciclo pode reaparecer cada 15 días. O período de xestación é de preto de 440 ou 450 días de duración, tralo cal nace normalmente un único becerro. As crías comezan a tomar o alimento sólido ó cabo de tres meses,e desleitados ós seis meses.

O seu hábitat son os bosques en altitudes de 500 a 1&nbsp;500. Son endémicos dos bosques tropicais da República Democrática do Congo, onde están presentes en todas as rexións centrais, norte e leste. A Unión Internacional para a Conservación da Natureza e dos Recursos Naturais (UICN) clasifica o ocapi como unha especie ameazada. As principais ameazas inclúen a perda de hábitat por mor da deforestación e os asentamentos humanos. A caza extensiva para aproveitar a carne dos animais salvaxes e a minaría ilegal tamén son responsables do descenso das poboacións. O Proxecto de Conservación do Ocapi foi creado en 1987 para protexer a súa poboación.

## Véxase tamén 
### Bibliografía 
* Wolfram Bell (Nov. 2009): "Okapis – geheimnisvolle Urwaldgiraffen. Entdeckungsgeschichte, Biologie, Haltung und Medizin einer seltenen Tierart." Schüling Verlag Münster, Germany. ISBN 978-3-86523-144-4.

### Ligazóns externas 
* Okapi Management Site
Zapateiro, zapateira

[[Ficheiro:Schuhmacher 1880.jpg|miniatura|280px|O zapateiro. Ilustración de 1880 do libro*Was willst du werden?* *[Que profesión vas ter?]*.]]
O **zapateiro** ou a **zapateira** é a persoa que fai ou amaña zapatos.

## Historia 
A protección dos pés máis simple e empregada dende a antigüidade na zona do Mediterráneo foi a sandalia, que consistía na protección do pé cun anaco de coiro amarrado con tiras tamén de coiro. Un calzado similar empregado no Extremo Oriente facíase con de tiras obtidas do ramo da palmeira. Nos lugares onde o clima esixía unha cobertura completa do pé facíase cunha soa peza de coiro atado a través dun cordón.

A produción de zapatos de madeira comeza a estenderse por Europa durante a Idade Media, elaborándose de xeito artesanal. O calzado facíase a partir dunha única peza de madeira cortada de maneira basta en forma de zapato. Dunha variación deste proceso resultou facer a sola de madeira cubrindo a parte superior do pé con coiro. A sola e o talón facíase a partir dun anaco de madeira de pradairo ou de capudre, sempre máis folgado que o pé. A madeira traballábase coa trencha e a gubia e máis outros instrumentos para modelar a sola. Coa  e outros instrumentos traballábase o coiro. As partes superiores de coiro eran logo montadas ó redor da sola, o que permitía manter os pés secos e confortables.
[miniatura|180px|*Der bewegte Schuster* de [Carl Schleicher.]]

No século XVII había dous tipos principais de zapatos de coiro. Un calzado fino e flexible que se cosía virada a parte interior cara a fóra, dándolle a volta unha vez rematado; mediante este proceso facíanse chinelas e zapatos semellantes. O segundo tipo de calzado tiña sola de madeira.

O zapateiro tradicional medía o pé para cortar as pezas de coiro segundo o tamaño necesario, varias pezas de coiro ían logo cosidas para facer o zapato. As solas engadíanse ó final do proceso quedando feitos deste xeito os zapatos. O procedemento que permitiu facer un calzado duradeiro foi asegurando o coiro superior á sola mediante chatolas; as plantas martelábanse na forma, cravando as brochas na peza de madeira.

### Era industrial 
A comercialización do calzado incrementouse a mediados do século XVIII, expandíndose como unha industria artesanal. Grandes almacéns comezaron a almacenar o calzado feito polos pequenos zapateiros da zona. Ata o século XIX os zapatas fixéronse de forma artesanal tradicional pero xa a finais deste século o proceso foi case completamente mecanizado, producíndose de xeito industrial nas grandes fábricas.

## Na cultura popular 
[miniatura|350px|Ilustración do *[O Zapateiro e os trasnos|Zapateiro e os trasnos* feita por Walter Crane e publicada no 1886.]]
Tradicionalmente considérase o luns o día dos zapateiros. O santo patrón dos zapateiros é san Crispín. O conto de fadas *O zapateiro e os trasnos* recompilado polos irmáns Grimm en *Kinder- und Hausmärchen* narra a historia dun zapateiro humilde.

### Refraneiro 
* Eu ben vin estar o cuco/ enriba dun castiñeiro/ cunha subela na man/ deprendendo a zapateiro.
* Eu ben vin esta-lo cuco/ na cima dun castiñeiro,/ cunha subela na mau,/ aprendendo a zapateiro.

## Notas 
## Véxase tamén
Aminata

**Aminata Savadogo**, tamén coñecida como **Aminata**, é unha cantante e compositora letoa. Representou a Letonia no Festival de Eurovisión 2015 coa canción "Love Injected". Ela tamén intentou representar a Letonia en 2014 coa canción "I Can Breathe", quedando quinta na final da selección nacional.

## Discografía 
### Álbums 
* *Inner Voice* (2015)
* *Red Mood* (2016)
* *Maiga vara* (2019)

### Sinxelos 
## Notas 
## Véxase tamén 
### Outros artigos 
* Festival de Eurovisión 2015
Cándido Hermida

**Cándido Hermida** é unha empresa galega da madeira xurdida en 1984 en Valdoviño, actualmente ten a súa sede no Polígono industrial Río do Pozo, Narón.

As orixes da empresa están nun pequeno obradoiro de carpintaría artesán. En 1991 a empresa comezou a traballar para Inditex. A empresa ten feito traballos para marcas como Guess, Loewe, Michael Korrs, Bimba y Lola, Mango ou a xoiaría Tiffany. A empresa fai mobles de deseño por encargo e mobiliario para iates.

## Historia
Cándido Hermida, nado en 1939 en Ferreira (San Sadurniño). Traballou de labrego ata os 17 anos que marchou a Ferrol onde traballou de carpinteiro ata que pechou a empresa, tiña entón 45 anos. Aos 15 días fíxose autónomo e comezou a traballar de contratista en obras. En 1991 Inditex fíxolle un pedido de mostradores para as tendas. No primeiro ano traballando para Inditex venderon 80 millóns de pesetas. En 2017 a empresa vende 58 millóns de euros, e con Inditex entre 31 e 32.

A empresa ten certificacións ISO 9001, ISO 14001, OHSAS 18001 e FSC.

## Estrutura
O grupo Cándido Hermida está formado por:
* Induca, carpintaría e ebanistería
* Juca, construción
* Inmega, carpintaría metálica
* Innaval, sector naval
* Loira, instalacións comerciais

## Principais traballos
miniatura|Cándido Hermida en Loira, Valdoviño.
* Tendas para Carolina Herrera, Michael Kors, Purificación García, Bimba y Lola.
* Habitacións das cadeas de hoteis Westin, AC e Intercontinental.
* Mobiliario das principais tendas de Inditex.
* 10 vagóns do AVE á Meca para a familia real saudita.
* Salóns do transatlántico Harmony of the Seas.
* Mobiliario para iates de luxo do estaleiro Sunseeker.
* Museo Nacional de Qatar, en Doha.
* Al Noor Island, complexo turístico en Sharjah (Emiratos Árabes).

## Accidente laboral
En 2016 morreu un traballador da empresa Castiñeira de la Fuente ao caer dende o tellado da nave de Cándido Hermida, en Loira cando estaba a realizar tarefas de mantemento.

## Recoñecementos
* Insignia de ouro da patronal Iniciativa Empresarial do Noroeste (IEN), 2016.

## Notas
Love Injected

**"Love Injected"** é unha canción interpretada e composta pola cantante letoa Aminata. A canción representará a Letonia no Festival de Eurovisión 2015 en Viena, Austria.

## Listaxe de cancións 
## Notas 
## Véxase tamén 
### Outros artigos 
* Aminata
* Festival de Eurovisión 2015
* Letonia no Festival de Eurovisión
Monika Kuszyńska

**Monika Kuszyńska** é unha cantante e compositora polaca que representará a Polonia no Festival de Eurovisión 2015 coa canción "In the Name of Love". Ela tamén é coñecida por ser a antiga cantante da banda polaca Varius Manx.

## Discografía 
### Álbums 
#### En solitario 
#### Con Varius Manx 
## Notas 
## Véxase tamén 
### Outros artigos 
* Festival de Eurovisión 2015
Viaduto do Ulla (AP-53)

O **viaduto do Ulla**, tamén coñecido como **viaduto de Reguenga**, é unha infraestrutura construída para salvar o paso do río Ulla, situada na autoestrada AP-53 (sector dependente do ministerio de Fomento da Autoestrada Central Galega) entre os concellos de Vedra (A Coruña) e A Estrada (Pontevedra).

## Características 
Encóntrase no Tramo I, Santiago-Silleda, da autoestrada central galega, de 33,6&nbsp;km de lonxitude, sendo o viaduto máis longo dos doce que ten este tramo.

O viaduto arranca na parroquia Santa Cruz de Ribadulla (Vedra), preto do lugar do Coto, onde se encontra a *Área recreativa de Agronovo*, e remata no lugar de Reguenga da parroquia de Cervaña (Silleda). moi preto da limítrofe parroquia de Arnois, xa no concello da Estrada.

## Notas 
## Véxase tamén 
### Outros artigos 
* Viaduto do Ulla (AP-9)
### Ligazóns externas 
* Páxina oficial de ACEGA
In the Name of Love

**"In the Name of Love"** é unha canción da cantante polaca Monika Kuszyńska. Foi lanzado como o primeiro sinxelo do seu segundo álbum de estudio o 9 de marzo de 2015. A canción está composta por Monika Kuszyńska, Jakub Raczyński e producida por Rafał Stępień. A canción representará a Polonia no Festival de Eurovisión 2015.

O sinxelo tamén foi gravado en lingua polaca, chamado "Obudź się i żyj".

## Listaxe de cancións
## Notas
## Véxase tamén
### Outros artigos
* Monika Kuszyńska
* Festival de Eurovisión 2015
* Polonia no Festival de Eurovisión
Marta Jandová

**Marta Jandová** é unha cantante e actriz checa, máis coñecida por ser a cantante da banda de metal alternativo Die Happy. Ela representou á República Checa no Festival de Eurovisión 2015 con Václav Noid Bárta coa canción "Hope Never Dies".

En 2005, Jandová actuou coa banda finlandesa Apocalyptica e representou a Baden-Württemberg no Festival de Bundevisión 2005 coa canción "Wie weit", quedando 5ª con 77 puntos. Jandová volveu no Festival de Bundevisión 2007 con Neue Deutsche Härte da banda Oomph! representando á Baixa Saxonia coa canción "Träumst Du?", gañando o certame con 147 puntos. A canción conseguiu entrar no TOP 10 da lista da German Media Control.

## Notas 
## Véxase tamén 
### Outros artigos 
* Festival de Eurovisión 2015
Liga LEB Ouro 2014-15

A **tempada 2014-15 da LEB Ouro** foi a 19ª edición da segunda competición nacional de liga de baloncesto en España coa denominación actual, chamada tamén **Adecco Ouro** debido a motivos de patrocinio. O campión de liga conseguiu praza de ascenso directo á Liga ACB, mentres que os clasificados do segundo ó noveno posto disputaron un playoff onde o gañador conseguiu tamén praza de ascenso á primeira categoría do baloncesto español. O torneo estivo composto por 15 equipos, 3 deles galegos: o CB Breogán, o CB Coruña e o Club Ourense Baloncesto.

Ó remate da tempada regular, o Ford Burgos conseguiu a primeira posición e o ascenso directo á Liga ACB. O CB Prat Joventut, pola contra, rematou na derradeira posición e descendeu á LEB Prata.

## Equipos 

## Tempada regular 
Así rematou a tempada regular despois de 28 xornadas. O Ford Burgos acadou o ascenso á Liga ACB coa primeira posición da táboa:

### Resultados 
## Eliminatorias polo ascenso 
Trala tempada regular disputáronse as eliminatorias polo ascenso, nas que competiron os equipos que remataron entre a 2ª e a 9ª posición da táboa.

### Cuartos de final 
Os cuartos de final dos playoffs da Liga LEB Ouro 2014/15 comezaron o 24 de abril, e remataron o 1 de maio de 2015. Esta rolda xogouse ó mellor de tres partidos, e os gañadores pasaron ás semifinais dos playoffs.

;MVP dos Cuartos de final

### Semifinais 
A rolda de semifinais comezou o 8 de maio de 2015. A diferenza da primeira rolda, esta disputouse ó mellor de 5 partidos. Os gañadores accederon á final do playoff polo ascenso.

;MVP das Semifinais

### Final 
A final dos playoffs polo ascenso á Liga ACB comezou o 22 de maio de 2015, co primeiro partido entre o Club Ourense Baloncesto e o Ribeira Sacra Breogán Lugo. Rematou o 2 de xuño de 2015.

;MVP das Finais

## Véxase tamén 
### Outros artigos 
* Liga ACB 2014-15
* Euroliga 2014-15

### Ligazóns externas 
* Páxina da LEB Ouro
Jean-Pierre Melville

**Jean-Pierre Grumbach**, coñecido como **Jean-Pierre Melville**, nado en París o 20 de outubro de 1917 e finado na mesma cidade o 2 de agosto de 1973 foi un cineasta francés.

## Traxectoria 
Melville era fillo de Berthe e Jules Grumbach, xudeus alsacianos. Trala caída de Francia en 1940 durante a segunda guerra mundial entrou na resistencia francesa oposta aos nazis. Durante a guerra adoptou o pseudónimo *Melville*, polo seu escritor favorito, Herman Melville.

Cando volveu da guerra intentou converterse en axudante de director, pero foi rexeitado. Sen este apoio decidiu dirixir os seus propios filmes e continuou a empregar Melville como nome artístico, chegando a ser un cineasta independente e propietario dun estudio.

Foi especialmente coñecido polos seus dramas criminais tráxicos e minimalistas, como *Le Doulos* (1962), *Le Samouraï* (1967) e *O círculo bermello* (1969), protagonizados por actores como Alain Delon, Jean-Paul Belmondo e Lino Ventura. A súa independencia e estilo de rodaxe foron unha grande influencia na *nouvelle vague*.

Melville faleceu en 1973 vítima dun infarto de miocardio.

## Filmografía 
## Notas 
## Véxase tamén 
### Bibliografía 
* Breitbart, Eric (2006). "Call Me Melville". *New England Review* 27:3. pp.&nbsp;174–183
* Montero, José Francisco, *Jean-Pierre Melville. Crónicas de un samurái*, Editorial Shangrila, Santander, 2014. https://web.archive.org/web/20150222153807/http://shangrilaediciones.com/pages/bakery/trayectos-libros-2-116.php
* Vincendeau, Ginette, *Jean-Pierre Melville: An American in Paris*, 2003, BFI Publishing, ISBN 0-85170-949-4
* Palmer, Tim, "An Amateur of Quality: Postwar Cinema and Jean-Pierre Melville's LE SILENCE DE LA MER," *Journal of Film and Video*, 59:4, Fall 2006, pp.&nbsp;3–19
* Palmer, Tim, "Jean-Pierre Melville's LE SAMOURAI", in Phil Powrie (ed.) *The Cinema of France*, 2006, Wallflower
* Palmer, Tim, "Jean-Pierre Melville and 1970s French Film Style," *Studies in French Cinema*, 2:3, Spring 2003
### Ligazóns externas 
* 
* Bibliografía 
* Biografía en newwavefilm.com
* Jean-Pierre Melville *World Socialist Web Site*
* Artigo en Senses of Cinema
Menchu Lamas

**Carmen Lamas Pérez**, coñecida como **Menchu Lamas**, nada en Vigo o 7 de xullo de 1954, é unha pintora galega.

## Traxectoria 
Estudou Deseño Gráfico na Institución Artística de Ensinanza de Madrid. Iniciou a súa traxectoria co Colectivo da Imaxe, con Carlos Berride, Antón Patiño e Jorge Agra. Estreou exposición nas colectivas da praza da Princesa de Vigo en 1974 e entrou en contacto co Grupo Rompente, co que colaborou na maqueta dos poemarios. Foi cofundadora do Grupo Atlántica en 1980, con Antón Patiño, Ánxel Huete, Guillerme Monroy e Román Pereiro. En 1982 fixo a súa primeira mostra individual na galería Buades de Madrid.

A súa obra evolucionou dende a primixenia iconografía de raíz autóctona e cromatismo forte cara a unha sintetización que dota a superficie pictórica dunha orde construtiva na que se axustan formas e/ou siluetas a xeito de signos, emparentadas coas culturas exóticas e primitivas. Tecnicamente usa os grandes formatos e a brochada. Os seus cadros están presentes no Museo de Arte Contemporánea de Madrid e nos museos galegos.

No ano 2018 é nomeada académica numeraria da Real Academia Galega de Belas Artes na sección de pintura e gravado.
## Premios
[miniatura|Na presentación de *Que hostia din os rumorosos?* ([Grupo Rompente|Rompente) da Libraría Miranda en Bueu. Libro no que colaborou con ilustracións.]]

* Foi Premio Cultura Galega das Artes Plásticas en 2010.
* En novembro de 2021 recibiu o Premio Otero Pedrayo con Rosario Álvarez Blanco.

## Vida persoal
Casou co pintor Antón Patiño Pérez. O seu fillo é o cineasta Lois Patiño.

## Notas 
## Véxase tamén 
### Bibliografía 
* Artigo LAMAS, Menchu en GEG.

### Ligazóns externas 
* 
* Menchu Lamas no Museo Nacional Centro de Arte Reina Sofía.
Václav Noid Bárta

**Václav Noid Bárta**, nado como **Václav Bárta**, é un cantante, compositor, modelo e actor checo.

En 2015 foi elixido para representar á República Checa, xunto a Marta Jandová, no Festival de Eurovisión 2015 coa canción "Hope Never Dies".

## Filmografía 
* Láska je láska (2009)
* Elixír života (2009)
* Excalibur
* Kájínek (2010) - Křížek
* Carmen (2012) - García
* Obraz Doriana Greye
* Hamlet
* Jesus Christ Superstar
* Aida
* Lucie, větší než malé množství lásky

## Discografía 
* Nelítostně (2008)
* Kajínek (2010)
* Němcová! (2010)
* Obchoďák (2012)
* Rány- (2012)
* Václav Noid Bárta (2013)

## Notas 
## Véxase tamén 
### Outros artigos 
* Festival de Eurovisión 2015
Espinosa Rodríguez

Os apelidos **Espinosa Rodríguez** poden referirse a:
*José Espinosa Rodríguez (O Porriño, 1880-1966) farmacéutico e historiador.
*Jesús Espinosa Rodríguez (Gondomar, 1898-1975) sacerdote e escritor.
Kjetil Mørland

**Kjetil Mørland**, mellor coñecido como **Mørland**, é un cantante e compositor noruegués. Representou a Noruega no Festival de Eurovisión 2015 xunto a Debrah Scarlett coa canción "A Monster Like Me".

## Notas 
## Véxase tamén 
### Outros artigos 
* Festival de Eurovisión 2015
Debrah Scarlett

**Joanna Deborah Bussinger**, coñecida tamén como **Debrah Scarlett**, é unha cantante suíza-norueguesa. Ela repesentará a Noruega no Festival de Eurovisión 2015 xunto a Mørland coa canción "A Monster Like Me".

## Biografía 
Scarlett naceu en Basel, Suíza, o 20 de xullo de 1993 pero mudouse a Hakadal cando tiña seis anos. Ela volveu a Suíza cando tiña dez anos. Ela participou na versión de The Voice de Noruega en 2013.

## Notas 
## Véxase tamén 
### Outros artigos 
* Festival de Eurovisión 2015
Monika Linkytė

**Monika Linkytė** é unha cantante lituana que representará a Lituania no Festival de Eurovisión 2015 xunto a Vaidas Baumila coa canción "This Time". Linkytė intentou representar a Lituania no Festival de Eurovisión no 2010, 2011, 2012, 2013 e 2014 e no Festival de Eurovisión Júnior 2007.

## Discografía 
* *Walk with Me* (2015)

## Notas 
## Véxase tamén 
### Outros artigos 
* Festival de Eurovisión 2015
Vaidas Baumila

**Vaidas Jacob Baumila** é un actor e cantante lituano. Representou o seu país no Festival de Eurovisión 2015 xunto a Monika Linkytė coa canción "This Time".

É tamén coñecido por rematar 3º no reality *Dangus*. En 2014 ficou na final da selección lituana para o Festival de Eurovisión 2014 onde rematou terceiro.

## Discografía 
* * Ką tu mėgsti?* (2006)
* *Išklausyk* (2007)
* *Iš naujo* (2015)

## Filmografía 
* *Valentinas už 2rų* (2014)

## Notas 
## Véxase tamén
Billetes da coroa checoslovaca (1919)

miniatura|right| Billete austríaco co cuño de 10 Kčs.

Os primeiros billetes da Primeira República Checoslovaca eran antigos billetes do Banco Austrohúngaro que foron *re-acuñados* con selos adhesivos. Os valores faciais eran  10, 20, 50, 100 e 1.000 Korun (edición provisional). Os billetes ordinarios da coroa checoslovaca foron emitidos posteriormente (a partir do 15 de abril de 1919) pola República de Checoslovaquia entre 1919 e 1926, cos valores de 1, 5, 10, 20, 50, 100, 500, 1.000 e 5.000 Korun . O Banco Nacional de Checoslovaquia asumiu a produción no ano 1926, coa emisión de billetes de 10, 20, 50, 100, 500 e 1.000 Korun. Os novos deseños foron encargados a Alfons Mucha, un dos fundadores da Art Nouveau e nacionalista eslavo.

## Emisión provisional (1919)
## Notas
## Véxase tamén
### Outros artigos
* Billetes da coroa checoslovaca (1945)
* Billetes da coroa checoslovaca (1953)
*Coroa (moeda)
*Coroa eslovaca
Nezara viridula

O ***Nezara viridula***, é un insecto hemíptero da familia Pentatomidae.

## Descrición 
O macho adulto pode acadar unha lonxitude corporal (da fronte ó extremo elitral) de preto de 12,1 mm, mentres que as femias son de maior tamaño, alcanzando un tamaño de aproximadamente 13,1&nbsp;mm. O corpo en forma de escudo é verde brillante, o extremo das antenas de tonalidades castañas e os ollos son en xeral avermellados, pero tamén poden ser de cor negra.

Nalgúns exemplares, pero non sempre, na parte anterior do peito, da cabeza e no abdome son de cor pálida amarela. Coa idade o corpo pode escurecer de verde a marrón. Difire doutras especies similares polas tres pequenas manchas amarelo pálido aliñadas entre dous puntos de cor negra no vértice do escudo.

Estes insectos posúen unhas glándulas que expelen un cheiro desagradable cando se senten ameazados.

## Distribución e hábitat 
*Nezara viridula* é unha especie cosmopolita, que vive nas rexións tropicais e subtropicais de América, África, Asia, Australasia e Europa entre 45 graos norte e 45 graos sur.

## Galería de imaxes 

Ficheiro:Pentatomidae - Nezara viridula-004.JPG|*N. viridula* virando a cor marrón.
Ficheiro:Nezara viridula instar 2 2011.JPG|Ovos e ninfas de*N. viridula* no envés dunha folla.

## Notas 
## Véxase tamén
This Time

**"This Time"** é a canción que representará a Lituania no Festival de Eurovisión 2015. Monika Linkytė e Vaidas Baumila foron seleccionados para cantar a canción o 21 de febreiro de 2015.

## Videoclip 
O videoclip da canción foi lanzado o 13 de abril de 2015.

## Notas 
## Véxase tamén 
### Outros artigos 
* Festival de Eurovisión 2015
* Monika Linkytė
* Vaidas Baumila
Chipre no Festival de Eurovisión

**Chipre** debutou no Festival de Eurovisión 1981 e dende entón ficou presente en todas as edicións, excepto en 1988, ano en que a súa canción foi eliminada, e no Festival de Eurovisión 2011 e no Festival de Eurovisión 2014.

O seu mellor resultado foi o quinto lugar, o cal o logrou en tres ocasións: no 1982 con Anna Vissi, no 1997 con Chara e Andreas Constantinou e no 2004 con Lisa Andreas.

A maior parte das cancións chipriotas foron cantadas en grego ou en inglés, habendo excepcións como no ano 2000 cando a canción "Nomiza" incluía grego e italiano, e no 2007 cando Evridiki interpretou "Comme Ci, Comme Ça" en francés. Aínda que o turco é unha das linguas oficiais do país, ningunha canción chipriota o usou, xa que nungún turcochipriota representou a Chipre no certame.

## Participantes 
## 12 puntos 
* Chipre deu os seus 12 puntos a... (a partir do 2016, preséntanse os votos do televoto e xurado, respectivamente)

## Notas 
## Véxase tamén 
### Outros artigos 
* Chipre no Festival de Eurovisión Júnior
* Festival de Eurovisión
Rhythm Inside

**"Rhythm Inside"** é unha canción do cantante belga Loïc Nottet, segundo da 3ª edición de The Voice Belgique. A canción representará a Bélxica en Viena, Austria no Festival de Eurovisión 2015, na 1ª semifinal, o día 19 de maio de 2015. O cantante foi escollido internamente pola televisión nacional belga o día 3 de novembro de 2014.

## Notas
## Véxase tamén
### Outros artigos
* Festival de Eurovisión 2015
* Loïc Nottet
Gerris lacustris

A **pita cega**, **cabra cega**, **costureira**, **mariñeiro**, **xastre**, **zapateira,** **muxirico** ou **zapateiro,** de nome científico ***Gerris lacustris***, é un insecto hemíptero da familia Gerridae común nos hábitats acuáticos de Europa.

## Descrición 
O tamaño do *Gerris lacustris* varía entre 8 mm e 10&nbsp;mm de lonxitude. O corpo é moi estilizado e alongado. Teñen seis patas; o primeiro par é curto e groso, mentres que os outros dous pares, que son finos e alongados, empréganos para desprazarse sobre a superficie da auga. Co primeiro par de patas capturan as súas presas, co par de patas do medio impúlsase pola superficie da auga, a modo de remo ou ben dando chimpos, o par posterior emprégao como lemes. Todo o corpo de *G. lacustris* incluíndo as patas está cuberto de moitos pelos minúsculos que teñen un revestimento céreo. A tensión superficial da auga permite que estes insectos hemípteros se poidan desprazar pola superficie sen afundir.
[miniatura|esquerda|350px|Individuos de *[Gerris|Gerris spp.* no seu hábitat.]]

## Alimentación 
*G. lacustris* é un insecto depredador. Captura ás súas presas baixo a auga ou na superficie, insectos e outros invertebrados pequenos, usando as súas fortes patas dianteiras que rematan en poutas. Perforan e zugan coas súas pezas bucais os pequenos insectos que caen na auga, aliméntanse de insectos vivos e mortos. Co seu par dianteiro de patas son capaces de detectar as ondas e sentir vibracións na superficie de insectos que loitan por saír da auga.

## Reprodución 
As femias de *G. lacustris* son significativamente maiores que os individuos de sexo masculino e a taxa de produción de ovos está limitada pola cantidade de recursos alimentarios dispoñibles para as femias; canto máis alimentos para o eu sustento máis ovos pon. Os adultos emerxen entre abril e maio. É nesta época cando as femias poñen os ovos, a eclosión prodúcese entre 12 e 14 días despois. A eclosión non se produce necesariamente cando os ovos están desenvolvidos por completo, senón que depende da temperatura no ambiente.

Trala eclosión, *G. lacustris* pasa por un proceso de desenvolvemento denominado metamorfose incompleta. Durante o proceso as larvas ou ninfas pasan por unha serie de fases coñecidas como instares. Hai cinco estadios no proceso de desenvolvemento, cada un progresivamente máis longo que o anterior. O proceso de metamorfose incompleta dura de 24 a 30 días ata chegar a adulto. Os machos de *G. lacutris* prolongan o período apareamento en presenza doutros machos da súa especie para impedir a inxerencia destes na reprodución.

## Notas 
## Véxase tamén
Anti Social Media

**Anti Social Media** é unha banda pop rock danesa que representará a Dinamarca no Festival de Eurovisión 2015 coa canción "The Way You Are". Os integrantes do grupo son Philip Thornhill, Nikolaj Tøth, David Vang e Emil Vissing.

## Carreira 
### 2015-actualidade: Festival de Eurovisión 
En 2015, Anti Social Media foi anunciado como un dos dez competidores do Dansk Melodi Grand Prix do 2015 coa canción "The Way You Are". O 7 de febreiro de 2015, Anti Social Media actuou e gañou o Dansk Melodi Grand Prix, e grazas a isto, representarán a Dinamarca no Festival de Eurovisión 2015.

## Membros 
* Philip Thornhill – voz
* Nikolaj Tøth – guitarra
* David Vang – baixo
* Emil Vissing – batería

## Discografía 
### Sinxelos 
## Notas
Boggie

**Boglárka Csemer**, nada en Budapest o 30 de outubro de 1986, é unha cantante e compositora húngara, tamén coñecida como **Boggie**.

## Carreira 
### Festival de Eurovisión 
Boggie representou Hungría no Festival de Eurovisión 2015 coa canción "Wars for nothing" após alzarse coa vitoria no A Dal 2015 o 28 de febreiro de 2015. A canción actuará na primeira semifinal o día 19 de maio de 2015, na décima posición.

## Discografía 
### Sinxelos 
## Notas
Ferrosilicio

miniatura|300px|Mostra de ferrosilicio.
O **ferrosilicio** é o nome das aliaxes de ferro e silicio nas que a proporción  de silicio oscila entre o 15 e o 90 % en peso, das que a que contén un 75 % de Si é a máis utiliada.

Os ferrosilicios representan as 3/4 da utilización do silicio metal (agás o SiO2) e o 20 % da produción de ferroaliaxes.
* Produción en forno de arco eléctrico por redución do SiO2 en presenza de ferro. As materias primas son o cuarzo ou a area e a ferralla, con coque, hulla ou coque de petróleo. O contido en silicio varía do 15 ao 95 %. A electricidade representa do 20 ao 25 % dos custos de produción (8 500 kWh/t de ferrosilicio ao 75 %). O fume do sílice producido recupérase para elaborar betume de alto rendemento xa que aumenta a súa fluidez, a resistencia á compresión (que pasa de 20-40 Mpa a 60-120 MPa) e fai diminuír a súa permeabilidade.

## Notas 
## Véxase tamén 
### Outros artigos 
* Ferroaliaxe
* FerroAtlántica
Maria Elena Kyriakou

**Maria Elena Kyriakou** é unha cantante chipriota coñecida por gañar a primeira tempada de The Voice of Greece, versión grega e chipriota de *The Voice*. Ela representará a Grecia no Festival de Eurovisión 2015 coa canción "One Last Breath".

## Discografía 
### Álbums 
### Sinxelos 
## Notas 
## Véxase tamén 
### Outros artigos 
* Festival de Eurovisión 2015
* Grecia no Festival de Eurovisión
Elina Born

**Elina Born** é unha cantante estoniana que representará a Estonia no Festival de Eurovisión 2015 xunto a Stig Rästa coa canción "Goodbye to Yesterday". Born intentou representar a Estonia no Festival de Eurovisión 2013 coa canción "Enough". Ela quedou segunda da quinta tempada do *talent-show* estoniano *Eesti otsib superstaari*.

## Carreira
### Festival de Eurovisión
Elina Born formou parte do *Eesti Laul 2015* xunto a Stig Rästa. Fixo a súa actuación na segunda semifinal coa canción "Goodbye to Yesterday" o día 14 de febreiro de 2015, conseguindo pasando á final do 21 de febreiro. O día 19 de maio gañaron a final, conseguindo así representar a Estonia no Festival de Eurovisión 2015.

## Discografía
### Sinxelos
## Notas
Stig Rästa

**Raul-Stig Rästa** é un cantante e compositor estoniano que representará a Estonia no Festival de Eurovisión 2015 xunto a Elina Born coa canción "Goodbye to Yesterday".

Entre 2002 e 2006 formou parte da banda Slobodan River con Ithaka Maria e Tomi Rahula. Dende 2006 el tocou en Traffic e en Outloudz en 2010.

En 2011 concursou na quinta tempada de "Let`s Dance", quedando finalmente nunha cuarta posición.

## Notas
## Véxase tamén
### Outros artigos
* Elina Born
* Goodbye to Yesterday
* Festival de Eurovisión 2015
Pertti Kurikan Nimipäivät

**Pertti Kurikan Nimipäivät**, tamén coñecido como **PKN**, é un grupo musical de punk finlandés formado en 2009 formado por adultos con síndrome de Down. Son famosos polo documental The Punk Syndrome e ser os representantes de Finlandia no Festival de Eurovisión 2015.

## Discografía 
### Álbums 
* *Kuus kuppia kahvia ja yks kokis* (2012)
* *Sikakovapaketti* (2012)
* *Coffee Not Tea* (2013)
* *The Best of Greatest Hits* (2015)
* *Letkukytkentöjä*  (2016)

### EP's 
* *Ei yhteiskunta yhtä miestä kaipaa* (2010)
* *Päättäjä on pettäjä* (2011)
* *Osaa eläimetkin pieree* (2011)
* *Asuntolaelämää* (2012)
* *Jarmo* (2013)
* *Mies haisee / Joe Weider* (2015)
* *Oma rauha* (2015)
* *Pertti käyttää kondomia* (2015)
* *Split 12"* (2016)
* *Kännissä kotiin, aamulla töihin* (2016)

### Sinxelos 
## Notas
Brian Kobilka

**Brian Kobilka** é un científico estadounidense galardoado co Premio Nobel de Química no ano 2012 xunto a Robert Lefkowitz.

## Notas 
### Ligazóns externas 
* Ficha de Brian Kobilka na web oficial dos Premios Nobel
Jesús Hermida

**Jesús Hermida Pineda**, nado en Huelva o 27 de xuño de 1937, e finado en Madrid o 4 de maio de 2015, foi un xornalista español, entre cuxos méritos contaba o de ter sido o primeiro correspondente de Televisión Española en Nova York.

## Traxectoria na televisión 
* *Telediario* (1968-1979), en TVE, como correspondente.
* *24 horas* (1970) en TVE.
* *Tribuna internacional* (1979-1980) en TVE.
* *De cerca* (1980-1981) en TVE.
* *Crónica 3* (1981) en TVE.
* *Su turno* (1981-1983) en TVE.
* *Por la mañana* (1987-1989) en TVE.
* *A mi manera* (1989-1990) en TVE.
* *Telediario* (1990-1991) en TVE.
* *El Programa de Hermida* (1991-1992) en Antena 3.
* *Con Hermida y Cía.* (1993-1995) en Antena 3.
* *La Hora H* (1996-1997) en Antena 3.
* *Sin límites* (1998) en Antena 3.
* *Los comunes* (1999) en Antena 3.
* *Informativo 2.ª Edición* (2004-2005) en Castilla-La Mancha Televisión.
* *La imagen de tu vida* (2006) en TVE.

## Notas